cyanic-selkie/wikianc huggingface dataset:
יקום החץ
הדמויות ואנסמבל השחקנים
מקרא אחרי שמילר עזב לאחר עונתה הראשונה של "אגדות המחר", התברר כי הוא חתם על חוזה עם אולפני "האחים וורנר", במסגרתו הוא מחויב להופיע בכל אחת מהסדרות הקיימות ביקום החץ. העסקה התמקדה בתחילה במילר ובדמויותיו כלאונרד וליאו סנארט שהופיעו עד כה בפרקים ב"הפלאש" ו"אגדות המחר". ברלנטי הצהיר כי העסקה של מילר היא "החוזה הראשון שלא חל על סדרה אחת בלבד", והוסיף כי "אנו מקווים להמשיך את הדרך בהצלחה עם דמויות אחרות שימצאו את דרכן בכל הסדרות". לאחר מכן, במהלך חודש יולי, בארומן חתם על עסקה דומה למילר, מה שאיפשר לו להמשיך לגלם את דמותו של מרלין - להוציא מ"החץ" - גם ב"אגדות המחר" ו"הפלאש", ובעקבותיו, קסידי חתמה על חוזה במסגרתו היא תגלם ביקום החץ בנוסף לקנרית השחורה אף את הסירנה השחורה, כפילתה המרושעת של הקנרית השחורה.
נובלות
ב-23 בפברואר 2016 פרסמה הוצאת הספרים "Titan Books" את "החץ: נקמה", רומן שנכתב על ידי אוסקר בלדרמה ולורן סרטו, שעלילתו מתרחשת לפני ובמהלך עונתה השנייה של "החץ", ומרחיבה על מקורותיהם של סלייד וילסון, איזבל רוצ'ב וסבסטיאן בלאד, כיצד הם נפגשו ושיתפו פעולה אחד עם השני במטרה להילחם באוליבר קווין, כפי שניתן לראות בסדרת הטלוויזיה. ב-29 בנובמבר, "Titan Books" פרסמה את "הפלאש: המצוד אחר בארי אלן", רומן שנכתב על ידי סוזן וקלי גריפית, שעלילתו מתרחשת במהלך עונתה השנייה של "הפלאש" ועונתה הרביעית של "החץ", ולאחר שהוא סגר את האנומליה הטמפורלית שכמעט הרסה את סנטרל סיטי, בארי פוגש בכפיל מבוגר יותר, מוכה ופצוע של עצמו, אך לפני שהוא מספיק לעשות משהו, הכפיל נעלם. או אז, בארי מתחיל לחוות תקלות בכוחותיו במהלך משימות. כאשר קבוצה של הכוללת את הגרועים שבאויביו, כולל החלילן ואשף האוויר, מחליטים לפתוח בהתקפה עליו, בארי מחליט לבקש עזרה מאוליבר קווין, בן בריתו ומורו הרוחני. הסיפור ממשיך בעלילת "החץ: דור הנחשים", שיצא לאור ב-28 במרץ 2017, ומתארת את מסעם של צוות פלאש וצוות חץ שעובדים יחד במטרה לחסל את האנרגיה המוזרה שרודפת את בארי ומאיימת להורגו. כאשר מסעם מוביל אותם למרקוביה, הם נאלצים להתמודד מול צבא של שכירי חרב ומתנקשים, ומול מנהיגם, הרוזן ולנשטיין המסתורי.
במאי 2017 הוכרז שהוצאת הספרים "Abrams Books" תוציא לאור שתי טרילוגיות לגיל חטיבת הביניים הבינונית שיתמקד בדמויותיהם של הפלאש וסופרגירל. הרומן הראשון בטרילוגיה של הפלאש, "הפלאש: הוקוס פוקוס", יצא לאור ב-3 באוקטובר 2017, ומתרחש בציר זמן חלופי בו אירוע ה"פלאשפוינט" מעולם לא התרחש, ועל הפלאש להילחם בנבל המכונה הוקוס פוקוס, המסוגל לשלוט במוחם ובמעשיהם של אנשים. הרומן השני, "הפלאש: ג'וני קוויק" יצא לאור ב-3 באפריל 2018, והרומן השלישי, "הפלאש: תאומי הטורנדו" יצא לאור ב-2 באוקטובר 2018.
כריסטינה קוק
חינוך
קוק נולדה בגרנד ראפידס שבמישיגן, וגדלה בג'קסונוויל שבצפון קרולינה. חלמה להיות אסטרונאוטית עוד מגיל צעיר.
מכבי פתח תקווה (כדורגל)
השנים הראשונות ורקע
בשנת 1928 השתתפה בתחרות הארצית הראשונה שאורגנה על ידי ההתאחדות לכדורגל - גביע העם 1928, אך הודחה כבר בשלב הראשון על ידי מכבי תל אביב. כמו כן השתתפה הקבוצה בכל הגביעים הארץ ישראליים החל מ-1929 ועד 1947 (למעט הגביע של 1943) כאשר היא זוכה בגביע של 1935 ומגיעה לסגנות ב-1939 לאחר ניצחון על 1–0 הכח תל אביב.
המעבר לשליטת משפחת לוזון
בשנת 1993 הקבוצה נרכשה על ידי עמוס ואבי לוזון, ואילו בעלות הקבוצה של עמותה בראשותו של נחמן מנדל. אבי לוזון היה יו"ר הקבוצה במשך כעשור, לאחר שהיה פעיל באגודה במשך שנים רבות, בין היתר בתפקיד הגזבר. לקראת היבחרו לתפקיד יו"ר ההתאחדות לכדורגל בישראל פרש לוזון מתפקידו בהנהלת המועדון והוחלף על ידי משה (שינו) זוארץ. עמוס לוזון הוא נשיא המועדון והספונסר הראשי.
העשור השני של המאה ה-21
לקראת עונת מונה רן בן שמעון למאמן הקבוצה. לאחר שבעונה זו סיימה במקום השישי, בעונת זכתה הקבוצה בגביע הטוטו. כחודש לאחר מכן התפטר בן שמעון והוחלף בדני גולן, אשר תחתיו סיימה הקבוצה את הליגה במקום השביעי. בעונה הבאה מונה קובי רפואה למאמן הקבוצה. רפואה הוביל את הקבוצה למקום הרביעי הפלייאוף העליון.
מאיה שואף
מאיה שואף (נולדה ב-1 במאי 1988) היא שחקנית וזמרת ישראלית.
דגל מיקרונזיה
דגל מיקרונזיה אומץ ב-10 בנובמבר 1979. השטח הכחול מייצג את האוקיינוס השקט, וארבעת הכוכבים מייצגים את ארבע קבוצות האיים של מיקרונזיה: צ'ואוק, פונפיי, קוסרה ויאפ.
בשנת 1965 אימצו שטחי החסות של האיים באוקיינוס השקט, בראשות האומות המאוחדות, דגל דומה בעל 6 כוכבים. קוסרה ופונפיי יוצגו תחת כוכב אחד. שלושת הכוכבים הנוספים הם של פלאו, איי מרשל ואיי מריאנה הצפוניים, שבחרו שלא להצטרף למיקרונזיה.
אסתר שמיר
קריירה
בשנת 1985 יצא ספר שירה הראשון בהוצאת "עקד". הספר נקרא "צעד אחד לפני הנהר" וממנו הולחנו בהמשך "צעד אחד לפני הנהר" (על ידי שפי ישי, בביצוע של גלי עטרי) "עשה שיהיה לי קל" (יהודית רביץ) ו"הנה היום את צוחקת" (יהודה פוליקר).
מלבד ביצוע של שיריה בעצמה, שמיר גם כתבה שירים, בעיקר מילים, לזמרים רבים, כגון: גלי עטרי ("חזקה מהרוח", "ביום שאחרי"), יהודית רביץ, ריטה ("זמן", "תחנה של זמן"), דורית ראובני, ("עד שער החלום"), עדנה לב ("כל הדרך אלי"), ירדנה ארזי ("ילדה יחפה", "ארמון הקרח"), יהודית תמיר ("שומר האש"), מוני ארנון ("תמונה שבורה") לאה שבת ("מעבר לגדר"), מזי כהן, אורה זיטנר, סשה ארגוב ("פרידת מחר"), יהודה פוליקר ("היום את צוחקת") נורית גלרון, אדם, דפנה דקל, ריקי גל, דני בסן ("חרד לשלומך", "יריה מהמותן") ועוד רבים אחרים.
ספרה
ב-2006 יצא סיפרה "קול הרוח" (על יכולתו של הקול לרפא) בהוצאת פראג.
כביש 39
כביש 39 הוא כביש רוחב עתידי שיחצה את השפלה והרי ירושלים ויקשר בין כביש 6 לערים בית שמש, אשדוד וירושלים.
תיאור הכביש ומאפייניו
בהמשכו של הכביש מערבה ממחלף האלה, הכביש מתוכנן להיפגש עם כביש 6 באזור נחל האלה, ומערבה יותר בצומת קסטינה שעל כביש 40.
היסטוריה
באוגוסט 2003, המועצה הארצית לתכנון ולבנייה אישרה להעביר להערות הוועדות המחוזיות את התוכנית. עלות הקמת הכביש הוערכה אז בכ-1.5 מיליארד שקל, ותוכנן שהסלילה תתחיל לקראת 2007. בנובמבר 2005, המועצה הארצית החליטה להמליץ להעביר לאישור הממשלה קטע הכביש מעמק האלה ועד לאזור שממערב לגבעת משואה בירושלים. באותה עת סלילת הכביש הייתה חלק מרכזי בתוכנית ספדי להרחבת ירושלים מערבה. לאחר שתוכנית ספדי בוטלה קידום סלילת הכביש הוקפא.
בור-סן-מוריס
בור-סן-מוריס (בצרפתית: Bourg-Saint-Maurice) היא עיירה וקומונה (מועצה מקומית) במחוז סבואה שבלב האלפים הצרפתיים בדרום-מזרח צרפת, המשמשת מרכז תחבורתי, מסחרי ושלטוני למספר אתרי סקי באזור (הידוע שבהם הוא לז ארק). העיירה מקושרת במסילת רכבת מהירה (TGV) לפריז ובמספר מסלולי רכבל ופוניקולר לאתרי הסקי שבהרים מעליה. כן ניתן לשכור במקום ציוד סקי, אופניים, אופנועים, אופנועי שלג ורכבי שטח לשם יציאה לאזור.
חומש (יישוב)
מיקום היישוב
חומש שוכן מזרחית לכביש שכם–ג'נין, במרחק הקטן מ-30 ק"מ מזרחית לנתניה, בשטח הררי תלול, כ-650 מטר מעל פני הים, על הרי השומרון הצפוניים. מזג האוויר באזור מאופיין בקרירות ויובש עקב המיקום הפיזי של היישוב. היישוב ממוקם גבוה מסביבתו וממנו תצפית על צפון השומרון, הגליל, החרמון, הכרמל (אוניברסיטת חיפה) ולעבר מישור החוף עד אשדוד. בסמוך ליישוב נמצאת תצפית 669 הנקראת גם "גבעה 669", שגובהה 690 מטר.
בור-סן-מוריס
מקור ההתיישבות במקום הוא גאלי ושמו הלטיני היה Bergintrum, היה זה ישוב לאורך הדרך הרומית חוצת-האלפים שבין מילאנו (Mediolanum) לווינה שעברה במעבר סן ברנאר הקטן.
חומש (יישוב)
הפינוי
חומש ושא-נור, הממוקם צפונית לו, היו היישובים האחרונים שפונו במסגרת ההתנתקות. פינוים היה מהקשים בפינויים שנערכו במסגרת התוכנית, ובמהלכו התפתחו עימותים בין כוחות הביטחון ובין המתיישבים ותומכיהם, שאופיינו במספר רב יחסית של נפגעים.
לאחר הפינוי
גם לאחר יישום תוכנית ההתנתקות נותר צו התפיסה לשטח על כנו, והפלסטינים היו מנועים מלעבד את האדמות שנתפסו לצורכי צה"ל. בדצמבר 2011 עתר ראש מועצת בורקה ותושבים אחרים לבג"ץ באמצעות ארגון יש דין, בדרישה לביטול צווי התפיסה הצבאיים. ב-2013 בוטלו צו התפיסה וצו הסגירה (שקבע כי לפלסטינים אסור להיכנס למקום) ובאוקטובר 2013 ביקרו באתר פלסטינים תושבי האזור, אך לאחר מכן נמנעה מהם גישה חופשית לשטח שפונה ולאדמותיהם שבו, והם החלו לסבול מפעולות אלימות מצד אזרחים ישראלים שהגיעו למקום. התושבים פנו מספר פעמים לבג"ץ, שהורה לצה"ל לאפשר לתושבים גישה לאדמותיהם, אך צה"ל לא פעל בנושא זה, וגם כיום אסור לבעלי האדמות להתקרב לחלק ניכר מאדמותיהם. ב-28 במאי 2022 צעדו פעילי "שלום עכשיו" לחומש עם בולדוזר, במטרה להרוס את ישיבת חומש, ונעצרו בהתאם לחוק ההתנתקות האוסר על ישראלים להיכנס לצפון השומרון. מטעם הארגון נמסר בתגובה: "במקום לפרק את המאחז האלים בחומש המשטרה מנסה לפרק התנגדות לא אלימה למאחזים".
עליות ציבוריות לחומש
על אף התנגדות ממשלת ישראל, המשיכו תומכי החזרה ליישוב לפקוד את חורבות חומש. מירב העליות אורגנו על ידי "מטה חומש תחילה", וארגוני ימין שונים ערכו במקום אירועי מחאה פוליטיים. בעתירה של ארגון יש דין לבג"ץ נטען שפעילות זו מהווה הסגת גבול המונית ואף הפרה של צו שבו נקבע המקום כשטח צבאי הסגור בפני ישראלים, והיא אינה חד-פעמית או חריגה אלא פעילות חוזרת ותכופה, וכוחות צה"ל אינם פועלים כדי למגרה. נציג כוחות צה"ל בגדה המערבית אישר בדיון שמדובר בשטח צבאי הסגור לישראלים, שהכניסה אליו אסורה ללא היתר, והיא מהווה, בין היתר, הסגת גבול והפרה של צו שטח צבאי סגור.
היסטוריה משפטית
בשנת 2013 הגיש ארגון יש דין עתירה לבג"ץ בשם תושבי הכפר בורקה המבקשים לגשת ולעבוד את אדמותיהם. הממשלה הודיעה כי דין חומש להתפנות בקרוב, ואי לכך העתירה נדחתה. לאחר מכן הוגשו מספר עתירות דומות, שגם הן נדחו.
בריזבן רואר
היסטוריה
בעונה שלאחר מכן הייתה הקבוצה ברצף ללא הפסדים של חמישה משחקים עם 11 נקודות לזכותה בטבלה ומקום שני. למרות זאת, 7 המשחקים שלאחר מכן היו גרועים מאוד לקבוצה והיא השיגה בהם 5 נקודות בלבד כאשר בתקופה זו הקבוצה ניצחה משחק אחד בלבד. בשל כך, ירדה הקבוצה עד המקום הרביעי עם אותו מספר נקודות כשל פרת' גלורי. בשל כך, הגיש המאמן, מירון בלייברג, את התפטרותו מאימון הקבוצה לאחר תיקו 1-1 ביתי מול סנטרל קוסט מרינרס. למרות זאת, הנהלת הקבוצה לא הסכימה לקבלת פיטוריו של המאמן והוא המשיך בתפקידו. שני המשחקים לאחר מכן הסתיימו שניהם בהפסד, האחד בהפסד 1-0 משער עצמי מול ניו זילנד נייטס מתחתית הטבלה והשני הפסד לאדליד יונייטד בבית. לאחר המשחק הזה פוטר בלייברג מתפקידו למרות שמאוחר יותר התגלה כי בלייברג ביקש להתפטר לפני המשחק מול אדלייד, כאשר ההנהלה התנתה את פיטוריו בהפסד לאדלייד, דבר שלבסוף קרה. במקומו של בלייברג מונה פרנק פרינה כדורגלן העבר של נבחרת אוסטרליה ממוצא איטלקי ושאף זכה לאמן את הנבחרת הלאומית.
ננוטכנולוגיה בישראל
בישראל קיימים גופי מחקר רבים וכן חברות הזנק רבות החוקרים ועוסקים בתחום הננו-טכנולוגיה. נשיא המדינה לשעבר שמעון פרס נאם בכנס "ננו-ישראל" במרץ 2009 ואמר כי ישראל מתעתדת להיות מובילה בתחומי פיתוח ומחקר טכנולוגיות הקשורות בתחום זה. בין השאר הדבר מתבטא בתמיכה ומימון של קבוצות מחקר בארץ, גיוס של חוקרים צעירים מחו"ל ותמיכה בחברות צעירות.
ננוטכנולוגיה באוניברסיטה העברית
האוניברסיטה העברית היא ביתו של המרכז על שם משפחת קרוגר לננוטכנולוגיה וננומדעים אשר מאגד יותר מ-85 קבוצות מחקר בכימיה, פיזיקה, הנדסה, מדעי החיים, פרמקולוגיה ורפואה. המרכז מספק תשתית מחקרית לעוסקים בתחום ומהווה פלטפורמה לשיתופי פעולה מחקריים בישראל ומחוצה לה. במרכז קיימות שתי היחידות: יחידת הננו-אפיון ויחידת הננו-פבריקציה הכוללת חדר נקי שמספק גם שירותים לתעשייה וחברות סטראט-אפ (היחיד בירושלים). באוניברסיטה העברית קיים מסלול ייחודי לתואר שני (מוסמך) בכימיה/פיזיקה/פיזיקה יישומית עם התמחות בננו-מדע וננו-טכנולוגיה.
ננוטכנולוגיה בטכניון
בנוסף לכך מציע הטכניון תוכנית לימודים ייחודית בארץ לתואר שני ולדוקטורט בננומדעים וננוטכנולוגיה אשר שמה לה כמטרה שבוגריה יהיו בעלי השכלה מולטי דיסציפלינרית הדרושה לתחום זה ולכן דורשת מהסטודנטים ללמוד גרעין של מקצועות לימוד מדיסציפלינות שונות (פיזיקה, כימיה, ביולוגיה ופקולטות ההנדסה השונות) ולעסוק במחקר בתחומי הננומדעים הננוטכנולוגיה אשר מטבעם הם מולטי דיסציפלינריים.
בנקס & רנקס
קריירה
ב-2014, הצמד הוציא את הסינגל "Empire".
ב-16 במרץ 2018, הצמד הוציא, בשיתוף פעולה עם אלה אייר ויאנג ביין את הסינגל "Answerphone". הסינגל הגיע, בשיאו, למקום העשירי במצעד הסינגלים האירי, למקום העשירי במצעד הסינגלים הסקוטי, למקום החמישי במצעד הסינגלים הבריטי ולמקום ה-22 במצעד שירי הדאנס/אלקטרוני.
משפט זרימה מקסימלית - חתך מינימלי
תיאור פורמלי
חתך מינימלי של רשת זרימה הוא חתך כזה שהקיבולת שלו מינימלית מבין כל החתכים של הרשת. קיבולת החתך היא כאמור סכום הקיבולות של הקשתות החוצות את החתך, כלומר
משבר בני הערובה בבית הכנסת בית ישראל בטקסס
משבר בני ערובה
המחבלת, עאפיה סידיקי, היא מחבלת איסלאמית ממוצא פקיסטני המוחזקת במאסר בבית כלא פדרלי בטקסס לא רחוק מבית הכנסת בו התרחשה החטיפה, לאחר שהשתתפה בפיגוע נגד חיילים אמריקנים, נעצרה על ידי הצבא האמריקאי באפגניסטן ונגזרו עליה 86 שנות מאסר.
חקירת האירוע
ב-FBI אמרו כי החוטף התמקד בנושא שאינו קשור ישירות לקהילה היהודית, וכי אין אינדיקציה לכך שהוא קשור לרשת טרור רחבה יותר.
פון לים
אחרית דבר
פון לים מת ב-4 בינואר 1991 בברוקלין.
מיקרונזיה
המדינה ממוקמת על איי קרוליין באזור הנקרא "מיקרונזיה", אשר מורכב ממאות איים קטנים המחולקים ל-7 שטחים. נהוג לקרוא לפדרציה של מיקרונזיה רק "מיקרונזיה", אף על פי שכינוי זה מתייחס לכל האזור ולא רק למדינה.
לביבה
לביבה (ביידיש: לאַטקע, וברבים: לאַטקעס. או כרעמז'ל, ברבים: כרעמזאלאך) היא מאכל מטוגן מירקות. בגרסתו הבסיסית מכיל תפוחי אדמה טריים ומרוסקים או מבושלים ומעוכים המטוגנים בשמן רותח.
מיקרונזיה
גאוגרפיה
הפדרציה של מיקרונזיה מורכבת מ-607 איים השוכנים לאורך 2,895 קילומטרים בקבוצת איי קרולין, מזרחית לפיליפינים. ארבע קבוצות האיים המרכזיות הן מהוות ארבע מדינות המרכיבות את הפדרציה: יאפ, צ'ואוק (Chuuk, עד לינואר 1990 נקראה "טרוק"), פונפיי (Pohnpei, עד נובמבר 1984 נקראה "פונאפי") וקוסראה. לכל אחת מארבע מדינות אלה יש דגל משלה וביחד הן מיוצגות בדגל הלאום ככוכב לבן. הבירה פליקיר נמצאת על האי פונפיי. מיקרונזיה נהנית מאקלים טרופי עם טמפרטורות נוחות במשך רוב ימות השנה. האיים זוכים לגשמים מרובים ובעיקר האי פונפי, אשר הוא האזור הלח ביותר בעולם (8.4 מטרים של גשם בשנה). למרות-זאת לעיתים מתקיימות תקופות בצורת. טייפונים טרופיים גורמים לעיתים לנזקים באיים, בהם קיים מבחר גאולוגי: הרים, הרי געש ושוניות אלמוגים.
לביבה
בחנוכה
בחג החנוכה מקובל לאכול לביבות כחלק מהמנהג לאכול מאכלים מטוגנים בשמן לזכר נס פך השמן. לביבות של חנוכה עשויות בדרך כלל מתפוחי אדמה. קיימים מתכונים שונים להכנת לביבות, בחלקם תפוחי אדמה ובצל מרוסקים, מעורבים בביצים וקמח ומטוגנים בשמן רותח. באחרים תפוחי האדמה מבושלים, נמעכים למחית ואחר כך מעורבים עם מרכיבים נוספים ומטוגנים. לעיתים נהוג להגיש את הלביבות כשלהן נילווה רוטב רסק תפוחים.
Digimon Story: Cyber Sleuth
Digimon Story: Cyber Sleuth
השחקן שולט בדמותו של טאקומי איבה (או אמי איבה בגרסה הנשית), נער בגיל התיכון שגולש ביחד עם חבריו ברשת האינטרנט, שבעולם זה נקראת "EDEN", המאפשרת לגולשים בעזרת מציאות רבודה להיכנס ישירות לרשת ולנהל שיחה עם אווטארים של משתמשים אחרים. בתחילת המשחק, איבה ועוד שניים מחבריו (הנערה נוקיה והנער אראטה) מקבלים זימון לפגישה עם האקר שמבטיח לכל אחד מהם מתנה. בהגיעם למקום הפגישה, איבה פוגש נער בשם יוגו, האקר ומנהיג קבוצת ההאקרים "זאקסון" שמלמד את איבה איך לשלוט בדיג'ימונים, שבעולם זה הם תוכנות מחשב שמשמשות להאקינג. לאחר שאיבה קיבל דיג'ימון מיוגו, הוא, נוקיה ואראטה מותקפים על ידי דיג'ימון עוצמתי. בעזרתם של שני דיג'ימונים בשם אגומון וגאבומון, אראטה ונוקיה מצליחים לצאת מהרשת ולברוח. בזמן שאיבה עצמו מנסה לברוח, הדיג'ימון לוכד את גופו ואיבה חוזר לעולם האמיתי כשגופו מורכב רק מנתונים דיגיטליים.
ביקורות
האתר Metacritic העניק לגרסת הפלייסטיישן 4 ציון של 75/100 על סמך 45 ביקורות.
דוד מימון
קורות חייו
דוד מימון נולד בראשון לציון בן למשפחה מעולי יהדות תימן: אביו אהרון הגיע למושבה ב-1909, ואימו שושנה הצטרפה אליו ב-1920. למד ב"חדר" ובתלמוד תורה, הצטרף בנעוריו לארגון ההגנה וב-1947 עבר קורס מכ"ים לבני עדות המזרח. עסק בפעילויות אבטחה באזור ראשון לציון והדרכה בגדנ"ע.
איגואנית מקרינה מלכותית
האיגואנית מותאמת לתנאי המדבר של אריזונה ודרומה ובהרים שבה. היא נפוצה בין צמחייה מדברית כמו מיני הינבוט (Prosopis), לראה משולשת או קקטוס הסגווארו. הלטאה נמצאת קבורה בחול ויכולה לקלוט כך חום מהשמש לשאר גופה. הלטאה פעילה ביום וניזונה בעיקר מנמלים. היא יכולה ללקט מעל 250 נמלים בארוחה, כאשר הם עולות עליה וחושבות שהיא צמח, עד שהם מתקרבים לפיה. היא ניזונה גם מחרקים אחרים ועכבישים.
נח"ל עירית
נח"ל עירית (הוקמה בי"ט בטבת תשמ"ב, 14 בינואר 1982 ) הייתה היאחזות נח"ל בצפון השומרון על הר עירית בגובה של 663 מטר, ליד העיירה טובאס. כאשר הוקמה, עירית הייתה היישוב הישראלי היחיד בצפון־מזרח השומרון. ההיאחזות הוקמה סמוך ליער אורנים שניטע בתקופת המנדט הבריטי, וצפתה לעבר עמק בזק ועמק טובאס. ההיאחזות נקראה על שם צמח-הבר עירית.
בנימין סלנט
משפחתו
בנו הוא רבי צבי הירש סלנט, מראשוני שכונות אבן ישראל ומאה שערים, שהיה נשוי לגרונא לבית אטקין. בתו של ר' צבי הירש - טויבא, נישאה לרב יחיאל מיכל טוקצינסקי מנהל ישיבת עץ חיים. בן נוסף של ר' צבי הירש, נתן נטע, הוציא לאור "ספר זיכרון" על סבו הרב שמואל סלנט (ניו יורק תר"פ). עוד בן לר' צבי הירש הוא הרב ישעיה סלנט, שהיה מנהל לשכת הסעד וחבר ועד שכונת מאה שערים, מבוני השכונות גאולה וכרם אברהם.
חסידות אשכנז
חסידות אשכנז היא חוג דתי שהתפתח אצל יהודי אשכנז במחצית השנייה של המאה ה-12 ובמאה ה-13.
היסטוריה
אנשי חסידות אשכנז כינו עצמם "חסידים" בלי התוספת "אשכנז". תוספת זו התווספה לתיאור הקבוצה רק אחרי שנוסדה חסידות הבעש"ט. מייסדי חסידות אשכנז הם רבי שמואל החסיד (בנו של רבי קלונימוס הזקן) ובנו רבי יהודה החסיד (1150–1217), מחבר ספר חסידים, שהפך במהרה להיות הדמות העיקרית בתנועה. שניהם צאצאים של משפחת קלונימוס, שהיגרה באמצע המאה ה-10 מאיטליה לגרמניה. לא ברור מה היה ההיקף של תנועת חסידי אשכנז: האם מדובר בגוף אזוטרי שהכיל רק קבוצות אליטיסטיות קטנות שהונהגו בידי תלמידי החכמים או בתנועה שכללה את מרבית היהודים בגרמניה באותה תקופה. בכל אופן ברור שאת המנהגים המיוחדים, ובעיקר את מנהגי הפרישות והסגפנות, נהגו רק מספר מצומצם מאוד של תלמידי החכמים. יש חוקרים הטוענים כי הרקע לצמיחת התנועה היה מצב המצוקה והסבל שאפיין את יהדות גרמניה בתקופת מסעי הצלב. אולם, חוקרים אחרים הצביעו על שורשי הגותם של חסידי אשכנז בדורות שקדמו למסע הצלב הראשון.
רויאל ראמבל (2023)
קרבות מקדימים
הקרב הלפני אחרון היה קרב הרויאל ראמבל של הנשים אשר קבע את הטוענת לכתר לאחת מאליפויות הנשים ברסלמניה 39.
מוזיאון פאונדלינג
מוזיאון פאונדלינג (באנגלית: Foundling Museum) ממוקם בכיכר ברונסוויק, לונדון, מספר את סיפורו של "פאונדלינג הוספיטל", המוסד הראשון בבריטניה לילדים יתומים וילדים בסיכון של נטישה. המוזיאון מכיל את המבנה החשוב ביותר של בית החולים וכן את אוסף של המלחין גאורג פרידריך הנדל - אוסף בינלאומי חשוב של חומר הנוגע להנדל ולזמנו. לאחר שיפוץ המבנה הגדול נפתח המוזיאון לציבור ביוני 2004.
מחילות קוצ'י
מחילות קו צ'י (בוייטנאמית: Địa đạo Củ Chi) הן מערכת מסועפת של מחילת שנמצאות במחוז קוצ'י והו צ'י מין סיטי שבווייטנאם, והן חלק ממערכת גדולה יותר שמתפרסת בכל רחבי המדינה. המחילות היו הזירה בה נערכו מספר מערכות צבאיות במסגרת מלחמת וייטנאם.
קבצים
התוכנה חופשית ומופצת תחת הרישיון הציבורי הכללי המוקטן של גנו (GNU LGPL).
Tri-Angle
Tri-Angle הוא אלבום הבכורה של להקת הבנים הקוריאנית TVXQ. האלבום יצא ב-13 באוקטובר 2004 וזכה להצלחה רבה, עם מכירת 242,580 עותקים, מה שהביא לו את התואר האלבום השמיני הנמכר של השנה.
עתירה מנהלית
עקרונות הדיון בעתירה מנהלית
עתירה מנהלית נועדה לתקוף החלטה של גורם ציבורי, כלומר לא מדובר בסכסוך בין שני גופים פרטיים שבגינם ניתן להגיש תביעה אזרחית, או בעבירה פלילית שמטופלת במסגרת המשפט הפלילי, אלא במחלוקת שבין גורם פרטי ובין גוף ציבורי. דוגמה אחת לכך היא תאגיד שסבור שנפל פגם במכרז ציבורי שבו הוא הגיש הצעה; דוגמה נוספת היא של אדם פרטי שסבור שהרשות המקומית שבה הוא מתגורר גובה ממנו ארנונה בניגוד לחוק; דוגמה שלישית היא של עמותה ללא כוונות רווח שמתנגדת להחלטה של ועדת לתכנון ובניה לאשר תוכנית אדריכלית, וסבורה שהליך אישור התוכנית היה בלתי חוקי או בלתי סביר.
סוכה
המילה סוכה נגזרת מן השורש סכ"כ ומשמעותה מבנה הסוכך על האנשים שבתוכו, מכאן נובע גם שמו של הסכך. היא מופיעה מספר פעמים בתנ"ך, וצורת הרבים סֻכּוֹת מופיעה בהקשרים שונים: לעיתים כצורת הרבים של סוכה, לעיתים כעיר במצרים, לעיתים כעיר בעבר הירדן ולעיתים כשם החג. בספר הזוהר מכונה הסוכה "צילא דמהמנותא" (=צל האמונה, השכינה).
מבנה הסוכה
החלק העיקרי בסוכה, שרוב ההלכות דנות בו, הוא הקירוי המכונה סכך, מלשון סיכוך והסתרה מן השמש. חלק מהלכות הסוכה נגזרות מכך ובכלל זה הצורך לבנותה תחת כיפת השמיים ולא תחת עצם כלשהו, הצורך לבנותה כדי שתהיה עמידה בפני רוח מצויה, והצורך לבנותה באופן ש"צילתה מרובה מחמתה", כלומר שלמעלה מ-50% משטח הרצפה מוצל, כאשר השמש בנקודה הגבוהה.
דיני הסכך
לפי ההלכה המקובלת, את הסכך יש להניח רק לאחר שכבר יש דפנות, לפי הכלל תעשה ולא מן העשוי. אולם יש החולקים על כלל זה ומתירים לכתחילה ורבים אחרים מכשירים בדיעבד
סמינר בנות אלישבע
קווי יסוד
בתיכון מושם דגש על לימודי מקצועות עיוניים ומקצועות טכנולוגיים, בסמינר נלמדים מקצועות ההוראה לצד לימודים להכשרה חלופית.
רמת הלימודים בתיכון ובסמינר גבוהה. בשנת 2021 נמנה בין עשרת בתי הספר ש 100% מתלמידיו בתחום החינוך הטכנולוגי זכאים להסמכה טכנולוגית.
התפוצצות (סרט)
הפקה
דה פלמה העביר את מקום התרחשות העלילה לפילדלפיה, פנסילבניה, עיר הולדתו. תקציב הרט עמד על 9 מיליון דולר, תקציב גבוה עבור דה פלמה באותם זמנים, וההפקה שילמה 9 מיליון דולר נוספים כדי לשווק את הסרט. דה פלמה שקל ללהק את אל פצ'ינו לתפקיד ג'ק טרי, אך בסופו של דבר בחר בג'ון טרבולטה, שבעצמו דחק בדה פלמה ללהק את ננסי אלן (השלושה עבדו בעבר יחד על "קארי"); דה פלמה היסס בהתחלה מאחר שהוא ואלן היו נשואים באותה תקופה, ולא רצו שאלן תהיה בעלת מוניטין של שחקנית שעובדת רק עם בעלה - אך בסופו של דבר הסכים. בנוסף לטרבולטה ואלן, דה פלמה ליהק שחקנים ואנשי צוות נוספים איתם כבר שיתף פעולה בעבר: דניס פרנץ (Dressed to Kill, The Fury, Body Double); ג'ון לית'גו (אובססיה, העלאת קיין בשנים מאוחרות יותר); הקולנוע וילמוס זיגמונד (אובססיה); העורך פול הירש (היי אמא! אחיות , פנטום גן העדן, אובססיה, קארי, הזעם); והמלחין פינו דונאג'יו (קארי, סרטי בית, לבושים להרוג).
צומת השומרים
צומת השומרים הוא צומת מרכזי במערב עמק יזרעאל המחבר בין כביש 75 וכביש 722. הצומת ממוקם מזרחית לקריית טבעון. ליד הצומת ממוקם המרכז המסחרי "מתחם חוצות אלונים", ובו תחנת דלק, מסעדות, חנויות אופנה והנעלה, וחנויות נוספות.
עד 11 בינואר 2019, היה הצומת צומת מרכזי באזור שניחן בגודשי תנועה רבים. בעקבות הקמת מחלף ישי הוסר הצורך במעבר דרך צומת השומרים, לנוסעים בכביש 77 לכיוון יקנעם.
FIFA 17
The Journey
The Journey הוא מצב בו השחקנים משחקים בתור אלכס האנטר, שהוא דמות בדויה של כדורגלן בן 17 מקלפאם, לונדון. סבו של אלכס האנטר הוא החלוץ האנגלי לשעבר, ג'ים האנטר שהבקיע 22 שערים בעונת 69–1968. תחת ההדרכה של סבו, האנטר מנסה להשיג את מטרתו: להיות כדורגלן בפרמייר ליג.
1793 (ספר)
עלילה
בינתיים, קריסטופר בליקס עובר מהכפר שלו ומגיע לעיר כדי לנסות את כוחו להיות רופא. הוא בן של איכר. הוא כותב מכתבים לעיתים קרובות לאחותו ומתאר את חווייתו הפרועה במגורים בעיר הבירה. הוא מודיע לה על הדרך שעבר בדרך בוגדנית וחווה צרות שגורמות לו לצבור עוד ועוד חובות ולהתפשר על מנת לשמור את ראשו מעל לצרותיו המתגברים. במקרה אחר, גברת צעירה בשם אנה סטינה מוחזקת בכוח בבית עבודה על ידי הכומר שהיא הרגיזה. היא מתכננת את בריחתה וכמעט מצליחה בניסיונה, אך נופלת בידיו של רוצח סדיסטי. כל הדמויות נתקלות זו בזו וחוצות דרכים, פיתולים ופניות שונים נפרשים עם סיום הסיפור עד ללכידתו של הרוצח הסדיסטי.
אוכרנה
המחלקה הייתה כפופה למשרד הפנים הרוסי ועסקה בחקירת פשעים פוליטיים ברוסיה ומחוצה לה.
הנסיכה הלבנה
הנסיכה הלבנה (באנגלית: The White Princess) הוא רומן היסטורי משנת 2013 מאת פיליפה גרגורי, כחלק מסדרת הרומנים "מלחמות בני הדודים". זהו סיפורה של אליזבת מיורק, בתו של אדוארד הרביעי, מלך אנגליה ואליזבת וודוויל, שהייתה אשתו של הנרי השביעי ואמו של הנרי השמיני.
תקציר עלילה
לאליזבת ולהנרי נולדת בת, מרגרט, ובן הנרי. אמה של אליזבת מתה. מרד מתפתח כשמופיע נער הטוען שהוא הנסיך ריצ'רד, והדוכסית מרגרט מבורגונדי, אחותו של אדוארד הרביעי, מזהה אותו כאחיינה. בטענתו תומכים גם ג'יימס הרביעי, מלך סקוטלנד ומלכי אירופה נוספים. אצילים שנחשבו נאמנים להנרי מתחילים להימלט לסקוטלנד. כשהכוחות נגדו הולכים וגדלים, והתמיכה בו הולכת ופוחתת, הנרי מתחיל לחשוד באליזבת ובבני משפחתה המורחבת. כנגד כל הסיכויים הנרי נוחל הצלחה ולוקח בשבי את ריצ'רד המתחזה. הצעיר הכריזמתי מוותר על תביעתו ומתקבל בברכה בחצר המלוכה בשם פרקין וורבק, עד שהנרי יחליט מה יעלה בגורלו. וורבק הוא בבירור היורש של בית יורק, אבל אליזבת לא מעיזה להכיר בו כאחיה. בינתיים הנרי התאהב באשתו של וורבק, קתרין הנטלי, שנענית לחיזוריו כדי לשמור על חייו של בעלה. וורבק רוכש בעלי ברית והשפעה בחצר המלך, ואחרי שנכשל ניסיון התנקשות בוורבק, הנרי שם אותו במעצר במצודה יחד עם טדי. אחר כך הוא דואג שייתפסו בניסיון בריחה. השניים נאשמים בבגידה והם מוצאים להורג.
ברוך שמאילוב
קריירה מקצועית
ביולי 2018, זכה שמאילוב במדליית ארד בגראנד פרי זאגרב. הוא הגיע עד שלב רבע הגמר, הפסיד לאלוף אירופה המכהן אדריאן גומבוץ הסלובני, ונשר לקרבות בית הניחומים. שמאילוב ניצח בניקוד זהב את דניס ויירו המולדובי, ועלה לקרב על מדליית הארד בו גבר באיפון תוך פחות מדקה על אלטנסוק דובדון המונגולי. ב-27 באוקטובר, הוא זכה במדליית ארד בגראנד סלאם אבו דאבי, לאחר שניצח בקרב על המדליה את יאקוב שאמילוב הרוסי באיפון. ב-16 בנובמבר, שמאילוב התחרה בגראנד פרי האג, וזכה במדליית כסף לאחר ניצחון באיפון בחצי הגמר על אלטנסוך דובדון המונגולי והפסד בגמר לוואזה מרגוולשווילי הגיאורגי.
יחסי הודו–לאוס
יחסי הודו–לאוס הם יחסים דו-צדדיים בין הודו ללאוס. היחסים בין שתי המדינות כוננו בפברואר 1956. ראש ממשלת הודו ג'ווהרלל נהרו ביקר בלאוס בשנת 1954 ואילו נשיא הודו ראג'נדרה פראסאד ביקר בלאוס בשנת 1956. הודו רואה את לאוס כחשובה מבחינה אסטרטגית בהתאם לפעילות ההולכת וגדלה של סין בים סין הדרומי. לאוס תמכה במאמציה של הודו להיות חברה קבועה במועצת הביטחון של האומות המאוחדות.
קשרים אסטרטגיים
בביקור של שלושה ימים בהודו של נשיא לאוס חוממאלי סייסון בשנת 2008, החליטה הודו להקים "אקדמיה לחיל האוויר" בלאוס. הודו העניקה גם 50 מצנחים ל"צבא ההגנה של לאוס" במלאת לו 60 שנה בשנת 2009. הודו קיימה את מופע האוויר של סוריה קיראן בלאוס.
מרדכי לפיד
קורות חייו
נולד בברית המועצות בחרקוב אוקראינה, בשנת תרצ"ז (1937). בתום מלחמת העולם השנייה עבר עם משפחתו לעיר ריגה שבלטביה. בשנת 1961 הגישה משפחתו בקשה לעלות לישראל אך בקשתם נדחתה. נשפט לשנתיים מאסר בגולאג ברוסיה בשנת 1966 בעקבות פעילותו הציונית. בשנת 1968, לאחר שחרורו הגיע למוסקבה לרב יהודה לייב לוין, רבה הראשי של רוסיה, ללמוד תורה. אמונתו היהודית התעוררה לפי עדותו עוד בילדותו, בגיל 6 הוא הגיע לתובנה שאלוהים משגיח על כל יצוריו בעולם: תובנה זו ליוותה אותו כל החיים.
שלמה לייב רוקח
ביוגרפיה
נולד לרב נפתלי רוקח, נכד לרבי יהודה זונדל רוקח. נישא לבת יצחק דוד רוקח בנו של רבי יהושע רוקח, אדמו"ר בירוסלב ובן הרב ישכר דב רוקח מבעלז.
טובה אילן
ביוגרפיה
הייתה נשואה לרפי אילן, מומחה לתיאטרון העברי בישראל ולכתבי המשורר נתן אלתרמן.
ICarly
משחקי מחשב
ב-13 במאי 2009, ניקלודיאון הודיעו שהם הגיעו להסכמה עם Activision לייצר משחק מחשב של איי קרלי עבור Nintendo DS ועבור Wii. המשחק יצא ב-28 באוקטובר 2009. צוות השחקנים דובבו את קולם למשחק זה. משחק ההמשך למשחק זה, iCarly 2: iJoin The Click, יצא ב-16 בנובמבר 2010 עבור אותן הפלטפורמות.
הפקה מחודשת
הפקה מחודשת של הסדרה נמצאת בשלבי קדם-הפקה בפרמאונט פלוס. כוכבי סדרת המקור - מירנדה קוסגרוב, ג'רי טריינור ונייתן קרס צפויים לחזור על תפקידם.
שידורים
הסדרה עלתה לאוויר באופן עולמי בניקלודיאון. בקנדה היא הושקה ב-8 באוקטובר 2007 בערוץ YTV וב-3 בנובמבר 2009 היא הושקה בערוץ המקורי של הסדרה כאשר שידוריה הסתיימו ב-1 בדצמבר 2012. באוסטרליה ובניו זילנד היא הושקה ב-29 באוקטובר 2007 ונגמרה ב-13 באפריל 2013. בבריטניה ובאירלנד הסדרה הושקה ב-8 במאי 2008 ונגמרה ב-5 באפריל 2013. בפקיסטן היא הושקה ב-11 במרץ 2011 ובהודו היא הושקה ב-TeenNick ב-23 בינואר 2013.
שבת חתן
שירים וזמירות
בפוסקים מופיע שנוהגים בשבת זו לזמר לחתן. כיום יש הנוהגים לזמר לחתן לאחר העלייה לתורה ויש המזמרים רק לאחר סיום קריאת ההפטרה והברכות. יש הנוהגים (בעיקר בקהילות החסידיות) לזמר לחתן גם בשבת בבוקר בדרכו לבית הכנסת. גם בסיום התפילה כל הקהל יחדיו מלווה את החתן לביתו בשירה ובזימרה. יש הסבורים שטעם המנהג על פי המבואר בזוהר (תרומה קמ"ה, א), שמכניסים את החתן לחופה בשירות ותשבחות, ובעליה לתורה יש מעין אותו אור שבחופה, לכן משוררים באותו שעה.
עלייה לתורה
נוהגים להעלות את החתן לעליית ה'מפטיר'.
הבחירות לנשיאות ארצות הברית 1832
אלו היו הבחירות הלאומיות הראשונות בשביל מרטין ואן ביורן מניו יורק, שהחליף את ג'ון קלהון כסגן נשיא ארצות הברית, וכעבור 4 שנים יחליף את ג'קסון כנשיא. ואן ביורן חווה התנגדות כסגן-הנשיא מתוך מפלגתו שלו, ולכן 30 האלקטורים מפנסילבניה הצביעו לוויליאם וילקינס כסגן הנשיא.
אנדרו בוגוט
גולדן סטייט ווריורס
בעונת, האריך בוגוט את חוזהו בווריורס בשלוש שנים נוספות.
נפ או'האואר
הקירות שרדו עד לגובה המרזב, 1.6 מטרים, ורהיטי האבן עומדים ללא פגם, ובכך מעניקים מראה חי לבית. אחים, מחיצות, מיטות ומדפי אחסון כמעט שלא נפגעו, ונמצאו עדויות לקיומו של גג. עדויות מהפסולת מוכיחות כי התושבים החזיקו בבקר, בכבשים ובחזירים, וגידלו שעורה וחיטה. הם אספו רכיכות ודגו דגים, שכדי ללכוד אותם היה צורך בספינות דייג. לאורך השנים, נחסם המעבר בין הבתים באבנים, וייתכן שנפסק השימוש במבנה הקטן יותר.
אנדרו בוגוט
החזרה לגולדן סטייט
במרץ 2019 חתם על חוזה בגולדן סטייט ווריורס עד לסיום עונת.
נבחרת לאומית
בוגוט משחק גם בנבחרת אוסטרליה בכדורסל, עימה השתתף באולימפיאדת אתונה (2004), אולימפיאדת בייג'ינג (2008), אולימפיאדת ריו דה ז'ניירו (2016) ואליפות העולם 2006.
סטטיסטיקות הקריירה ב-NBA
נכון לסוף עונת.
בני נגרי
ביוגרפיה
ב-1975 עיבד שני שירים לאלבומו של יהורם גאון "אותך שרים": "בואי יונה", ואת הפיוט "פתח לנו שער".
ב-1995 עיבד את אלבומה של נורית גלרון "קלאסי", שהוקלט עם תזמורת סימפונט רעננה בניצוחו של ירוחם שרובסקי.
בשנת 2000 עיבד את שירי אלבומו של בועז שרעבי "ריגושים", שהוקלט עם תזמורת סימפונט רעננה, ובו חידש שרעבי קלאסיקות ישראליות.
דומיניקה
היסטוריה
כריסטופר קולומבוס הגיע לאי ב-3 בנובמבר 1493, והוא שנתן לו את שמו, על שם יום ראשון בשבוע, שבו הגיע אליו. אף שספינות ספרדיות עגנו באי מעת לעת, הספרדים לא הצליחו להקים בו יישובי קבע, בשל התנגדותם העיקשת של הקאריבים.
כלכלה
דומיניקה סובלת משיעורים גבוהים של עוני ואבטלה, והתוצר לנפש נמוך יחסית - 5400$ בשנה. התלות בענף הבננות גורמת לטלטלה כלכלית כאשר תנאי מזג האוויר פוגעים ביבול או כשמחיר הבננות צונח בשוקי העולם.
גאוגרפיה
צורתו של האי מלבנית: שטחו 754 קמ"ר, אורכו 47 ק"מ ורוחבו 29 ק"מ. הנקודה הגבוהה ביותר באי היא פסגתו של הר הגעש מורן דיאבלוטינס (Morne Diablotins), שגובהו 1,447 מ' מעל פני הים.
דומיניקה שוכנת בסמוך לקו הרוחב 15 צפון, באזור הטרופי, ולכן שורר באי אקלים טרופי, המאופיין בטמפרטורות ולחות גבוהות לאורך כל ימי השנה, עם הבדלים זניחים בין קיץ לחורף, וכן בגשמים רבים במשך כל ימי השנה. באזורים מסוימים באי יורדים לא פחות מ-9,000 מ"מ גשם מדי שנה.
דמוגרפיה
בדומיניקה חיים כ-72,500 תושבים, על פי אומדן מ-2008. רובם הם צאצאי עבדים שהובאו לאיים מאפריקה, ומיעוטם מולאטים - צאצאים לאפריקאים ולאירופים. בנוסף, כ-3000 בני קאריב מתגוררים בשמונה כפרים בחלק המזרחי של האי, שהוקצה כאזור אוטונומי של השבט ביולי 1903. בני הכפרים הם בין הצאצאים האחרונים של העם שישב בכל איי הים הקריבי לפני בואם של האירופים. נוסף על התושבים הקבועים, מתגוררים באי כאלף סטודנטים לרפואה מארצות הברית ומקנדה, שלומדים באוניברסיטת רוס בפורטסמות'. שיעור גידול האוכלוסייה אפסי, עקב הגירה לאיים אחרים בקריביים וכן לארצות הברית, קנדה ובריטניה.
אליפות ארצות הברית הפתוחה 1973
תחרות זוגות מעורבים
במשחק הגמר מנצחי תחרות 1971 בילי ג'ין קינג ואוון דבידסון  נפגשו עם מנצח תחרות 1972 מרגרט קורט  ומרטי ריסן  וניצחו בשלוש מערכות.
קוצן (יונק)
מאפיינים
קוצנים ניזונים מזרעים, חרקים וחלזונות. הקוצנים שוהים במחילות טבעיות בינות לסלעים בזמן שאינם פעילים. משך החיים של הקוצן בטבע הוא פחות משנה בדרך כלל, אם כי יש המאריכים חיים.
יחסי הודו–טאיוואן
יחסים כלכליים
שתי הממשלות פתחו במאמצים להרחיב משמעותית את הסחר וההשקעות הדו-צדדיים, במיוחד בתחומי טכנולוגיית המידע (IT), אנרגיה, טלקומוניקציה ואלקטרוניקה. המסחר של הודו עם טאיוואן בשנת 2008 הסתכם בסך של 5.34 מיליארד דולר, גידול של 9.5% בהשוואה לשנת 2007. בשנת 2007 צמח הסחר הבילטרלי בין שני הצדדים ב-80% והגיע ל-4.8 מיליארד דולר. בשנת 2008, היצוא ההודי לטאיוואן צנח בשיעור של -7.8%, והגיע ל-2.33 מיליארד דולר לעומת 2.53 מיליארד דולר בשנת 2007.
הייצוא העיקרי של טאיוואן להודו כולל מעגלים משולבים, מכונות ומוצרים אלקטרוניים אחרים. הודו מעוניינת גם למשוך השקעות טאיוואניות במיוחד בענפי היי-טק. יותר מ-80 חברות וגופים טאיוואניים נוכחים כיום בהודו. חלק מהחברות כוללות את Hon Hai Precision Industry Co (FoxConn), Sanyang Corporation, Gigabyte Technologies, Continental Engineering, CTCI, Apache and Feng Tay (נעליים), Corporation Wintek, Delta Electronics, D-Link, Meita Industrials, Transcend, MediaTek, וכו'. הסחר הדו-צדדי חווה צמיחה משמעותית בשנים האחרונות.
מועדון צרכנים
להבדיל ממועדון לקוחות, שהיוזמה להקמתו היא של המשווק, היוזמה להקמת מועדון צרכנים היא של הצרכנים, ללא מחויבות לספק מסוים. בדומה למועדון לקוחות, גם חברות במועדון צרכנים מלווה פעמים רבות בכרטיס מזהה.
מרקוס אלונסו פניה
קריירת מועדונים
יכולתו הטובה של מרקוס במדי סנטנדר, שבאה לידי ביטוי במהירות ובשליטה טובה בכדור, משכה את תשומת לבה של אתלטיקו מדריד, אליה עבר במהלך אוגוסט 1979. באתלטיקו המשיכה התקדמותו המקצועית כשחקן. בעונתו הראשונה במדיה כבש שער בודד ב-29 משחקי ליגה, בה הגיעה הקבוצה למקום ה-13 בלבד. בעונה הבאה, עונת 1980/1981, עזר לקבוצתו להגיע למקום השלישי, עם ארבעה שערים ב-32 הופעות. אחד משעריו היה השער היחיד בניצחון 0–1 על ברצלונה ב-8 במרץ 1981. בעונת 1981/1982 פתח בהרכב בליגה ובגביע אופ"א 31 פעמים, בהן הבקיע 5 שערים, כולל אחד בדרבי נגד ריאל מדריד ב-10 בינואר 1982, בו הפסידה אתלטיקו מדריד 2–3, ומרקוס אף הורחק בכרטיס אדום בדקות האחרונות של המשחק.
חיים אישיים
אביו של מרקוס, מרקוס אלונסו אימס היה גם הוא כדורגלן, שתפקידו המרכזי היה כבלם בריאל מדריד במהלך שנות ה-50 וה-60 של המאה ה-20. בנו, מרקוס אלונסו מנדוסה, שיחק כמוהו במחלקת הנוער של ריאל מדריד, ונכון לעונת 2022/2023, הוא שיחק בברצלונה מהליגה הספרדית. ב-9 לפברואר 2023 נפטר לאחר מחלה קשה.
יחסי אוקראינה–סוריה
היסטוריה
ב-29 ביוני 2022 הכירה סוריה בעצמאות השטחים שנכבשו על ידי רוסיה באוקראינה, ובעקבות כך ניתקה אוקראינה את היחסים עם סוריה ב-30 ביוני 2022.
ונוס מול המראה (ולאסקס)
רקע
גילויים אלה מקשים על תיארוכו של הציור. אך בחינה מעמיקה של הציור והשוואתו ליצירות אחרות, אשר תאריך יצירתן כן ידוע, מאפשרים לתארך את יצירתו לבין השנים 1647–1651. זאת אומרת מיד לפני ביקורו השני והאחרון של ולאסקס באיטליה, שהיה בין השנים 1649–1651, תוך כדי הביקור, או מיד אחרי אותו ביקור.
מורשת
החל משנת 1906, היצירה זכתה לחשיפה גבוהה בגלריה הלאומית והפכה לידועה ברחבי העולם באמצעות רפרודוקציות. השפעתה הכללית הגיעה אפוא לאחר זמן רב, אם כי אמנים יחידים היו יכולים לראות אותה מדי פעם לאורך ההיסטוריה שלה.
ההשחתה בשנת 1914
ריצ'רדסון נידונה לשישה חודשי מאסר, העונש המקסימלי להרס יצירות אמנות. בזמן המשפט ובראיונות מאותה תקופה טענה כי ההשחתה נעשתה כי זה היה ציור בפרופיל גבוה וכתגובה למעצרה של מנהיגת התנועה, אמלין פנקהרסט, וליחס הגרוע לו זכתה. היא ציינה בראיון שנערך בשנת 1961 כי שנאה את השימוש בנשים בציורי עירום. כמו כן, היא ראתה גברים מביטים בתאווה בציור ו"חשבה שזה מחפיץ" (sensuous). היא השוותה בראיון מאוחר נוסף בין ונוס, היקרה, לפנקהרסט אשר חייה היו חסרי ערך. על פי דיווחים עיתונאיים מאותה תקופה עולה כי התמונה לא נתפסה כיצירת אמנות בלבד. עיתונאים התייחסו להשחתה כניסיון רצח והשתמשו במילים מהן עולה כאילו נפגע גוף נשי בפועל ולא רק ציור.
מנדרינית תקנית
המנדרינית התקנית מבוססת על הניב הבייג'ינגי של מנדרינית, שהיא בתורה קבוצת ניבים סיניים המדוברים ברחבי צפון סין ודרום מערבה. בשימוש יומיומי מכונה המנדרינית התקנית פשוט "מנדרינית", אך עם זאת יש להבחין בינה לבין קבוצת הניבים עליה היא מבוססת. הבחנה זו תאומץ בהמשך הערך כדי למנוע בלבול.
פונולוגיה
כדי לשקף את ההגייה של המנדרינית נאמנה, פותחו לא מעט שיטות תעתיק, רובן לכתב הלטיני. הנפוצה שבהן, שהיא גם השיטה הרשמית בסין היבשתית, נקראת פּין־יִין (拼音/Pīnyīn), והיא זו הנמצאת בשימוש בוויקיפדיה. שיטות תעתיק נוספות הן שיטת ווייד־ג'יילס, אשר משמשת עדיין במערב, בעיקר באקדמיה, תעתיק טונג־יונג פין־יין, שנמצא בשימוש חלקי בטאיוואן, ותעתיקים נפוצים פחות כגון הבריטי הישן (המכונה "old postal" לפעמים), תעתיק צרפתי ואחרים. תעתיקים שונים הם הסיבות לבלבול בין מושגים זהים הנכתבים בשיטות שונות. ייתכן, למשל, ששמות טאיוואניים יופיעו בשיטות אלה פה ושם. טאיוואן אימצה שיטת תעתיק אחרת, המבוססת על אלפבית פונטי, שהופק מסימניות ששונו. שיטת תעתיק זו מכונה לעיתים "בּוֹ פּוֹ מוֹ פוֹ" (Bo Po Mo Fo), על שם ארבעת הסימנים הראשונים שבה. בעברית לא קיימת שיטת תעתיק אחידה ורשמית.
הברה במנדרינית מורכבת ממספר חלקים, המפורטים בטבלאות שלהלן.
התנועות
במנדרינית תקנית קיימת גם תופעה של רוטיזציה. זו מתבטאת בעיצור /ɻ/, הדומה ל־r באנגלית אמריקאית. עיצור זה יכול להופיע בשני מקרים:
נורית הביצות
תיאור הצמח ובתי הגידול האופייניים
חודשי הפריחה של נורית הביצות הם אפריל ומרץ. הפרחים שעירים מעט, מרובים וקטנים, וגובהם 6-10 מ"מ. לפרח 5 עלי גביע, ו-5 עלי כותרת בצבע צהוב חיוור. פרחי נורית הביצות הם דו מיניים בלבד. זרעיה ופירותיה של הנורית אחידים.
בולי המנדט שלא הונפקו
תערוכת פילא 1945
בשנת 1945 יזמו חברי "אגודת חובבי בולים" בתל אביב את הקמתה של תערוכת הבולים "פילא 1945". הייתה זו תערוכת הבולים הארצית הראשונה שהתקיימה בארץ ישראל, והיא זכתה לפרסום רב בעיתונות. 118 אספנים הציגו את אוספיהם בתערוכה שהתקיימה באולם התאחדות היצרנים של פלשתינה (רחוב מונטפיורי 13 תל אביב). היא הייתה פתוחה לציבור במשך ארבעה ימים (יום א', 8 באפריל ועד יום ד', 11 באפריל) ובמהלכה ביקרו בה כעשרים וחמישה אלף אנשים.
התחרות לעיצוב בול דואר חדש
ציירי הבולים התבקשו להגיש את הצעותיהם, לא יאוחר מיום 3 באפריל 1945, למשרד אגודת חובבי בולים, ברחוב נתן שטראוס 3 בתל אביב. לזוכים בתחרות הובטחו פרסים בסכום של 60 לירות ארץ ישראליות.
ההצעות הזוכות
במעמד חלוקת הפרסים שב מר וובסטר ואמר, כי בקרוב יוצאו שלוש סריות של בולים חדשים בארץ עם הציורים הנ"ל.
יחסי ארצות הברית–בוטסואנה
הסיוע האמריקאי לבוטסואנה
ארצות הברית רואה בבוטסואנה פרקליטה של מודל יציבות באפריקה, והיא שותפה חשובה להתפתחות בוטסואנה מאז עצמאותה. חיל השלום האמריקאי חזר לבוטסואנה באוגוסט 2002, תוך התמקדות בתוכניות הקשורות ל-HIV / איידס לאחר שסיים 30 שנות סיוע ממוקד יותר ב-1997. כמו כן, הסוכנות האמריקנית לפיתוח בינלאומי השלימה את השותפות הדו-צדדית עם בוטסואנה ב-1996, לאחר שורת תוכניות מוצלחות תוך שימת דגש על חינוך, הכשרה, יזמות, ניהול סביבתי ובריאות הפוריות. בוטסואנה, לעומת זאת, ממשיכה להועיל יחד עם שכנותיה באזור מיוזמת הסוכנות לדרום אפריקה, שממוקמת כיום בפרטוריה. מועצת השידור הבינלאומית של ארצות הברית (IBB) מפעילה תחנת ממסר מרכזית של קול אמריקה (VOA) בבוטסואנה המשרתת את רוב היבשת האפריקאית.
בשנת 1995 התחיל המרכז לבקרת מחלות (CDC) את פרויקט BOTUSA בשיתוף עם משרד הבריאות של בוטסואנה במטרה לייצר מידע לשיפור מאמצי השליטה בשחפת בבוטסואנה ובמקומות אחרים, לנוכח ההתפשטות של מחלות השחפת ואיידס. במסגרת תוכנית המנהיגות וההשקעה של ממשלת ארצות הברית בשנת 1999, ה-המרכזים לבקרת מחלות ומניעתן, באמצעות פרויקט BOTUSA, ניהלו פרויקטים וסייע לארגונים במאבק נגד מגפת האיידס בבוטסואנה. בוטסואנה היא אחת מ-15 המדינות הממוקדות במסגרת PEPFAR, תוכנית החירום של הנשיא לסיוע באיידס, וקיבלה יותר מ-556 מיליון דולר מאז תחילת התוכנית בינואר 2004 ועד ספטמבר 2011. סיועה של PEPFAR לבוטסואנה, שהסתכם ב-84.4 מיליון דולר בשנת 2011, תורם למניעת איידס וטיפולה.
קרב דרטוסה
רקע
בשנת 215 לפנה"ס קיבל עזרובעל תגבורת מקרתגו והחליט לצאת לקרב מכריע כנגד האחים הסקיפיונים.
מהלך הקרב
עזרובעל נפגש עם המצביאים הרומים סמוך לעיר דרטוסה, על הגדה הצפונית של נהר האברו. הוא ניסה להשתמש בטקטיקה אותה נקט חניבעל בקרב קאנאי, החלשת מרכז המערך של צבאו לטובת האגפים, כדי למשוך את הלגיונות הרומיים לעומק המערך הקרתגי, וניצול היתרון של פרשיו על יריביהם הרומיים כדי להביס את כנפות הפרשים של הצבא הרומאי, לתקוף אותו מעורפו ולכתר אותו. הרומאים ערכו את כוחותיהם בדרך המקובלת, כאשר הרגלים הוצבו בגוש גדול במרכז והפרשים באגפים. תוכנית הקרב של עזרובעל נכשלה משום שהמרכז של צבאו נשבר לפני שפרשיו הספיקו להביס את הפרשים הרומאים, והניצחון הרומאי היה מכריע. הצבא הקרתגי הושמד כמעט כולו ורק חלק קטן ממנו ואיתו עזרובעל עצמו הצליח להימלט משדה הקרב.
אסכולת הדנובה
המאפיינים האמנותיים
אסכולת הדנובה משתמשת בציורי הטבע והנוף כאמצעים אומנותיים סימבוליים. מבקרי אומנות מודרניים מוצאים בה מאפיינים של האקספרסיוניזם תוך שימוש במונחים שנכנסו לשימוש גם בשפה יומיומית כגון "אייקון נוף", "אווירה כפרית" וכדומה.
איזבלה מאראגון
ביוגרפיה
איזבלה נולדה בשנת 1247, לחיימה הראשון, מלך אראגון וליולאנטה מהונגריה, בתו של אנדראש השני, מלך הונגריה.
פיטר ולץ'
ביוגרפיה
לאחר שפטריק לייהי, אחד משני נציגיה של ורמונט בסנאט של ארצות הברית מזה 48 שנה, הכריז על פרישתו מהחיים הפוליטיים – הודיע ולץ' על כוונתו להתמודד אל הסנאט האמריקאי מטעם המפלגה הדמוקרטית. בבחירות הכלליות גרף רוב מוחץ של הקולות, וגבר על מועמד המפלגה הרפובליקנית ג'רלד מלוי עם 68.5%. הוא נשבע לתפקידו ב-3 בינואר 2023, עם התכנסות הקונגרס ה-118 של ארצות הברית.
עדי כהן (זמרת)
קורות חייה
עדי כהן נולדה בבאר שבע בשנת 1980 והתגוררה בה עד גיל 14, אז עברה משפחתה ליישוב עומר הסמוך. כהן המשיכה את לימודיה בעיר הולדתה – ראשית במקיף א' ובהמשך, במקיף ו', שם למדה במגמת תיאטרון. במקביל ללימודיה התיכוניים, הקימה כהן להקת רוק בשם "פיצול אישיות".
שירה
בספטמבר 2008 הוציאה את אלבום הבכורה, "דרוש לי גבר", ויצאה לסיבוב הופעות ארצי עם להקת נגנים. האלבום, בהפקה משותפת שלה ושל נדב ביטון, כלל את הסינגלים "לא בטוחה", "ספר לה עלי" ו"מי הכי יפה". את רוב שירי האלבום כתב חברה הטוב של כהן, תמיר חיטמן, ומלבד כהן עצמה, כותבים נוספים שתרמו לאלבום הם אוהד חיטמן, ברק פלדמן, עמית צח, אלעד וייסמן ותומר מוקד. באותה שנה, הוזמנה על ידי נשיא המדינה שמעון פרס להופיע בכנס הנשיאים העולמי בבנייני האומה בירושלים מול הנשיא בוש וגדולי המדינאים בעולם – אירוע ששודר בתחנות טלוויזיה ברחבי העולם. ככלל, כהן משתתפת באופן קבוע בכנסים בבית הנשיא ופעילה מאוד במופעים התנדבותיים ובעיקר באירועי התרמה למען ילדים חולי סרטן ולמען בעלי חיים.
תיאטרון
בינואר 2023 החלה להופיע ב"התיאטרון הארצי" בדמותה של קלרה מסיקה בראון בוזגלו לוין במחזמר "מרי לו עם שיריו של צביקה פיק לצידם של ליהי טולדנו, טל גרושקה, ואקי אבני.
שפיק אסעד
קורות חיים
הצטרף לתנועת ד"ש (התנועה הדמוקרטית לשינוי) ופקד יותר מ-1000 דרוזים לתנועה. בבחירות הפנימיות הצביעו החברים אותם פקד עבור יגאל ידין, מאיר עמית ועבורו, מבלי להצביע עבור מועמדים נוספים, וכך הצליח אסעד להתברג במקום ריאלי ונבחר מטעם ד"ש לכנסת התשיעית. לאחר פיצול ד"ש השתייך לתנועה הדמוקרטית יחד עם יגאל ידין ואחרים. במחצית הראשונה של 1980 ניהל יחד עם שלמה אליהו מגעים על חבירה לליכוד ולעבודה, וביוני 1980 השניים פרשו מהתנועה הדמוקרטית והקימו את סיעת אחווה. המגעים עם מפלגות שונות נמשכו ולבסוף חבר לתנועה להתחדשות ממלכתית.
מכונים אחדים למחקר מתקדם
מכונים אחדים למחקר מתקדם (באנגלית: SIAS - Some Institutes for Advanced Study) הוא ארגון של עשרה מכונים למחקר מתקדם, שהוקמו ופועלים, בווריאציות שונות, על פי עקרונות פעולתו של המכון למחקר מתקדם שבפרינסטון, ניו ג'רזי, הנמנה עם חברי הארגון.
קישורים חיצוניים
<DIV dir=ltr> </DIV>
מלאכת הוצאה מרשות לרשות
ויכלא העם מהביא
בהמשך, מבאר התלמוד הבבלי שמלאכת הכנסה מרשות הרבים לרשות היחיד לא מפורשת בפסוק, אך היא נלמדת מסברא - "מה לי הכנסה ומה לי הוצאה" - שאין היגיון לחלק בין הוצאה להכנסה. בתלמוד הירושלמי, מביא רבי חזקיה את דעת רבי אילא, על פיה גם מלאכת הכנסה נלמדה מן הפסוקים, שכן הבאת התרומות למשכן כללה גם הכנסה - מרשות הרבים ללשכה בה הונחה תרומת המשכן.
אל יצא איש ממקומו
חלק מהראשונים ציינו למקור נוסף לאיסור הוצאה מרשות לרשות, בציווי נוסף של משה, על פיו נאסר לצאת ללקט מן בשבת:
ולא תוציאו משא מבתיכם
בתלמוד הירושלמי, מובאת דעת רבי חזקיה בשם רב אחא, על פיה מפסוק זה נלמדו איסורי הוצאה והכנסה בשבת גם יחד.
שניים שעשאוה
אין חייבים על מלאכה זו עד שתעשה בשלמותה על ידי אדם אחד, היינו שאדם אחד יעקור את החפץ מרשות אחת ויניח אותה ברשות השנייה. אולם אם אדם אחד עקר מרשות אחת, ואדם שני קיבל ממנו והניח ברשות האחרת, שניהם פטורים היות שאף אחד מהם לא עשה מלאכה שלמה, אולם דבר זה אסור מדרבנן.
זריקה של חפץ
טעם דין זה הוא, שרואים את ג' הטפחים הסמוכים לקרקע, כאילו הם הקרקע עצמה. ('לבוד')
הדלתא של הנילוס
אוכלוסייה
כחצי מאוכלוסיית מצרים מתגורר באזור הדלתא. הגדולה בערי הדלתא היא אלכסנדריה, שבה כארבעה מיליון תושבים. ערים גדולות נוספות הן שוברא אלח'ימה, אל-מנצורה, טנטא, זקאזיק, בילביס, דמנהור ודמיאט.
טום אשלי
תומאס ג'ון מיטשל אשלי (באנגלית: Thomas John Mitchell Ashley; נולד ב-11 בפברואר 1984 באוקלנד) הוא גולש רוח ניו זילנדי.
אליאונורה דוזה
ביוגרפיה
אליאונורה דוזה נולדה בוויג'באנו, צפון איטליה והחלה לעסוק במשחק (המקצוע המשפחתי) כילדה. אביה וסבה היו שניהם שחקנים, והיא הצטרפה למופע שלהם כבר בגיל ארבע. את פרסומה רכשה בהופעה בגרסאות איטלקיות של תפקידים, ששרה ברנאר הקנתה להם את תהילתם. כבוגרת סיירה באירופה ובאמריקה ושמה נקשר בעיקר למחזות של גבריאלה ד'אנונציו והנריק איבסן.
קיינו
לאחר המלודי גרנד פרי 2021
לאחר ההפסד בקדם האירוויזיון הנורווגי, שחררה הלהקה ארבעה שירים חדשים, מתוכם שלושה שירים מקוריים וקאבר אחד.
ב-26 בספטמבר 2021, זכתה הלהקה עם השיר "MONUMENT" בתחרות OGAE Secong Chance (תחרות ההזדמנות השנייה) של מועדוני OGAE, הכוללת שירים מקדמי אירוויזיון בכל אירופה שלא זכו לייצג את מדינתם באירוויזיון. במסגרת התחרות, הלהקה זכתה ב-441 נקודות ו-'12 נקודות' (דוז פואה) מלא פחות מ-41 מועדוני OGAE מרחבי העולם.
יוסף שטרן (רב)
ביוגרפיה
בשנת 2002 נקרא על ידי חותנו הרב יהושע ויצמן להקים את ישיבת ההסדר בעכו כשלוחה של ישיבת ההסדר מעלות (אשר לאחר כשנתיים הפכה עצמאית) וכך הפך בגיל שלושים לראש ישיבת ההסדר הצעיר בארץ. הרב שטרן מצהיר כי אחת המטרות המרכזיות של הישיבה היא בין היתר לבלום את התרחבות היישוב הערבי בעיר עכו שמתפשט לתוך השכונות היהודיות ומאיים על צביונה של העיר, וכן לתמוך ביישוב היהודי בעיר תוך חיזוק הקשר למורשת היהודית. לדידו מלבד השקעת הכוחות בהתיישבות ביהודה ושומרון יש צורך בשמירה על הגליל היהודי שנזנח על ידי ראשי הארגונים הציונים דתיים. בשנת 2009 הקים את מדרשת מרחביה על שם תלמיד הישיבה, סגן עמיחי מרחביה, שנפל בקרב בינת ג'בייל.
משנתו
בשל השכלתו הרחבה של הרב שטרן בלימודי תורת ארץ ישראל אותה הנחיל הרב יהושע ויצמן בישיבת מעלות בה למד, וכן השכלתו בלימודי הקבלה אשר הושפעו רבות מתורתו של הרב גינזבורג, ניתן לראות מוטיב ייחודי בשיעורים אותם מעביר הרב הן לציבור הרחב והן לתלמידי ישיבת ההסדר. בשיעורים אלו הרב שוזר מוטיבים קבליים בלימודי העיון בגמרא ומפתח אותם לרוב מתוך דברי הראשונים עצמם, בדומה לכך נוהג הרב בשיחות המתעסקות בענייני דיומא להראות כיצד הקבלה ואגדות חז"ל על הפסוקים מובילות לעשיה יומיומית ונוגעות לציבור הרחב. זאת כיוון שהרב רואה במוטיבים הקבלים כלי להעברת הרעיונות המופשטים על דבר האחדות של עם ישראל, ארצו ומטרת האדם בעולמו אשר בלעדיהם הבנת המושגים הייתה נשארת חסרה. בנוסף לכך הרב מאמין שעל הקבלה להיות מאוחדת עם המציאות המעשית, ולא צריכה להישאר ברובד מרוחק לה וכך להפוך להיות נחלתם של בודדים.
מאפיין נוסף שניתן לראות בשיעוריו של הרב שטרן הוא השימוש במוזיקה ככלי ללימוד והעברה בלתי אמצעי, לכן הרב נוהג להתחיל כל שיעור אותו הוא מעביר בשירה הקשורה לנושא השיעור, והרב אף מלחין שירים כאשר הלחן משמש ככלי להעברת רעיונות המוטמעים בטקסט.
מרכז החתירה האולימפי שיניאס
שטחו של האתר כ-1.24 קמ"ר ובו מושבים ל-14,000 צופים.
נפתלי הריברטו הבר
קורות חיים
החל ללמוד מחדש בכיתה א' בארגנטינה, ובמקביל למד בחדר. משסיים את לימודיו בבית הספר היסודי, החל ללמוד במכון ללימודי יהדות בבואנוס איירס, לימודים המקבילים ללימודים בבית ספר תיכון. לאחר תום לימודיו התיכוניים וקבלת תעודת הבגרות, החל ללמוד בסמינר למורים "המדרשה העברית" ולאחר מכן, למד מדעי הרוח (ספרות) באוניברסיטת בואנוס איירס. במסגרת עבודת הדוקטורט אף הגיע לביקור בישראל בשנת 1955. לאחר מספר שנים הוענק לו תואר פרופסור לספרות מטעם אוניברסיטת בואנוס איירס.
פוסום זנב-טבעת מערבי
שימור
התוכנית לשיקומו של הפוסום הוקמה בשנת 2014 וכוללת כ-30 פעולות המבוצעות על ידי רשויות השימור האוסטרליות. עם זאת, על פי הרשימה האדומה של IUCN עדיין יש מספר פעולות לא ממומשות מספיק שחיוניות להצלת המין: ניטור ופיקוח מקיף בשמורות ומחוצה להן, שימוש מסיבי בפתיונות נגד חתולים ושועלים, מחקר מקיף על השפעת שינויי האקלים וצמצום המשקעים על איכות התזונה והקמת אוכלוסייה שבויה לצורך הישרדות המין.
פסיכולוגיה חברתית
השפעת הפסיכולוגיה הקוגניטיבית
על מנת להבין את מצבו הרגשי של האחר, אנו משתמשים בפעולות המפורשות שאדם עושה, בתוכן דבריו, בזכרונות וידע שיש לנו אודות האדם ואודות מרכיבי הסיטואציה, ברמזים לא מפורשים כגון הבעות פנים ותנועות ואף בריח. תאוריית הייחוס מנסה לתת מסגרת להבנת הדרך בה אנו מנסים למצוא היגיון בעולם החברתי.
אלפיה של איבן מליכ
יחד עם אל אג'ורומיה, האלפיה היה אחד הספרים הראשונים לשנן על ידי תלמידים בבתי ספר דתיים לאחר הקוראן.
Canara Bank
היסטוריה
בשנת 1958, הורה הבנק המרכזי של הודו על מיזוג בין קנארה בנק לראגומטמול בנק (Raghumathmul), תהליך שהסתיים בשנת 1961.
בשנת 1996, הפך קנארה לבנק ההודי הראשון המחזיק בהסמכת ISO בתחום Total Branch Banking.
ערבים נוצרים
לפני הכיבוש הערבי של הלבנט היה אזור זה חלק מהאימפריה הביזנטית הנוצרית ואוכלוסיות האזור היו נוצריות אורתודוקסיות. עם הכיבוש המוסלמי הגיעה לאזור אוכלוסייה ערבית מוסלמית גדולה, שכפתה את האסלאם על עובדי האלילים אך לא על היהודים, הנוצרים והשומרונים. רבות מהשפות המקומיות נשכחו כאשר האוכלוסייה התחילה לדבר ערבית. מסעות הצלב הביאו אל הלבנט אוכלוסייה נוצרית קתולית שעם הזמן אימצה אף היא את השפה הערבית. ערבים נוצרים השפיעו רבות על התרבות הערבית, מהם נמנים עם המשוררים הערבים הגדולים, סופרים ואנשי רוח.
לאחר כיבושי האסלאם
תחת שלטון מוסלמי, הנוצרים היו מוגנים והתחילו ליהנות מחופש דת רב יותר מאשר תחת השלטון הביזנטי (מזרחי נוצרי אורתודוקסי), ואולם פעמים רבות היו מושא לרדיפה בכפוף לג'יזיה – מס מפלה המוטל על אוכלוסיות שאינן מוסלמיות על פי החוק האיסלמי. כ"עם הספר", הנוצרים באזור זכו לזכויות מסוימות על פי החוק האסלאמי (שריעה) – הזכות לקיים את דתם (כולל הזכות להשתמש בחוק הנוצרי לפסיקה), ואולם זכויות אלה הותנו בצורה מחמירה בתשלום המיסים. המס לא הוטל על עבדים, נשים, ילדים, נזירים, זקנים, חולים, או עניים. בתמורה, אזרחים לא-מוסלמים הורשו לקיים אמונתם, קיבלו אוטונומיה קהילתית מסוימת, זכו בהגנה של המדינה המוסלמית כנגד תוקפנות מבחוץ, וקיבלו פטור משירות צבאי ומ"זכאה" – צורה של מס שהוא חובה על אזרחים מוסלמים.
בתקופה הבתר-עותמאנית
מלחמת העצמאות הישראלית השפיעה על מספר קהילות ערביות יווניות-אורתודוקסית – בבסה, ברמלה, בלוד, בצפת, בכפר בירעם, באיקרית, בתרביחא ובעילבון. כ-20,000 נוצרים נמלטו מחיפה, 20,000 נמלטו ממערב ירושלים, 700 נמלטו מעכו, ו-10,000 נמלטו מיפו. עם זאת, אישים בולטים, תופיק טובי, אמיל תומא, ואמיל חביבי, נשארו והמשיכו להיות מנהיגי המפלגה הקומוניסטית בישראל. ג'ורג' חבש, מייסד החזית העממית לשחרור פלסטין היה ערבי נוצרי.
נוצרים פלסטינים רבים היו פעילים בהקמתה ובשלטונה של הרשות הפלסטינית מאז 1994.